Document ID: 31999R2718

Uredba Komisije (ES) št. 2718/1999
z dne 20. decembra 1999
o spremembi Uredbe (ES) št. 97/95 o določitvi podrobnih pravil za uporabo Uredbe Sveta (EGS) št. 1766/92 glede minimalne cene in kompenzacijskega plačila, ki se izplača proizvajalcem krompirja, in Uredbe Sveta (ES) št. 1868/94 o določitvi sistema kvot v zvezi s proizvodnjo krompirjevega škroba
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1253/1999 [2], in zlasti člena 8 Uredbe,
ob upoštevanju Uredbe Sveta (ES) št. 1868/94 z dne 27. julija 1994 o določitvi sistema kvot v zvezi s proizvodnjo krompirjevega škroba [3], kakor je bila nazadnje spremenjena z Uredbo (ES) št. 1252/1999 [4], in zlasti člena 8 Uredbe,
ob upoštevanju naslednjega:
(1) Člen 8(1) Uredbe (EGS) št. 1766/92 določa minimalno ceno in člen 8(2) določa plačilo proizvajalcem za tržni leti 2000/01 in 2001/02.
(2) Člen 5 Uredbe (ES) št. 1868/94 določa premijo za proizvajalce krompirjevega škroba.
(3) Priloga II k Uredbi Komisije (ES) št. 97/95 [5], kakor je bila nazadnje spremenjena z Uredbo (ES) št. 2305/98 [6], določa minimalno ceno, premijo, ki se izplačuje proizvajalcem krompirjevega škroba, in plačilo, ki se izplačuje proizvajalcem krompirja glede na vsebnost škroba v krompirju in težo 5050 g krompirja, ugotovljeno s tehtanjem v vodni kopeli. Priloga II se uskladi s tem.
(4) V Uredbi (ES) št. 97/95 se besedi "kompenzacijsko plačilo" zamenjata s "plačilo za proizvajalce", kakor določa člen 8(2) Uredbe (ES) št. 1766/92.
(5) Ukrepi, ki so predvideni s to uredbo, so v skladu z mnenjem Upravljalnega odbora za žita,
SPREJELA NASLEDNJO UREDBO:
Člen 1
Uredba (ES) št. 97/95 se spremeni:
1. Besedilo "kompenzacijsko plačilo, ki se izplača proizvajalcem krompirja", ki je uporabljeno v naslovu Uredbe, se nadomesti z besedami "plačilo, ki se izplača proizvajalcem krompirja".
2. Členu 1 se doda točka (1):
"(l) plačilo za proizvajalce: plačilo iz člena 8(2) Uredbe (EGS) št. 1766/92."
3. Člen 7a se nadomesti z naslednjim:
"Plačilo za proizvajalce se bo izplačevalo za krompir, ki je zdrav in primerne tržne kakovosti, na podlagi količine in vsebnosti škroba v dobavljenem krompirju, v skladu s stopnjami, ki jih določa Priloga II. Za krompir, ki ni zdrav in ni primerne tržne kakovosti, se proizvajalcem ne izplača nikakršno plačilo, pa tudi ne za krompir, katerega vsebnost škroba je nižja od 13 %, razen kadar se uporabi drugi pododstavek člena 6(2)."
4. Izraz "kompenzacijsko plačilo" v členih 11(1)(a), 12, 13(1) in 21 se nadomesti s "plačilo za proizvajalce".
5. Priloga II se nadomesti s Prilogo k tej uredbi za tržno leto 2000/01 (del A) in za tržno leto 2001/02 (del B).
Člen 2
Ta uredba začne veljati sedmi dan po objavi v Uradnem listu Evropskih skupnosti.
Uporablja se od 1. julija 2000.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. decembra 1999

Labels: 2
17
6